|  |
| --- |
| PATVIRTINTA  Ignalinos r. Didžiasalio „Ryto“ gimnazijos  direktoriaus 2020 m. gruodžio 23 d.  įsakymu Nr. V-83 |

**IGNALINOS R. DIDŽIASALIO „RYTO“ GIMNAZIJOS VIDAUS KONTROLĖS POLITIKA**

**I SKYRIUS**

**BENDROSIOS NUOSTATOS**

1. Ignalinos r. Didžiasalio „Ryto“ gimnazijos (toliau – Gimnazija) vidaus kontrolės politika (toliau – Politika) – vidaus dokumentas, reglamentuojantis vidaus kontrolės organizavimą Gimnazijoje ir darbuotojų, atliekančių joje vidaus kontrolę, pareigas ir atsakomybę.
2. Politika yra parengta vadovaujantis Lietuvos Respublikos vidaus kontrolės ir vidaus audito įstatymo 4 straipsniu, Lietuvos Respublikos finansų ministro įsakymu „Dėl Vidaus kontrolės įgyvendinimo viešajame juridiniame asmenyje“, atsižvelgiant į Įstaigos veiklos pobūdį bei ypatumus, veiklos riziką, organizacinę struktūrą, personalo išteklius, apskaitos ir informacinę sistemą, turto apsaugos sistemą, kitus veiklos kontrolės poreikio vertinimus.
3. Atsižvelgiant į nuolat kintančias ekonomines, reguliavimo ir veiklos sąlygas, vidaus kontrolės politikos turinys turi būti nuolat peržiūrimas ir atnaujinamas.
4. Gimnazijos vidaus kontrolės reglamentavimas:
   1. 2002 m. gruodžio 10 d. LR vidaus kontrolės ir vidaus audito įstatymas Nr. IX-1253;
   2. 2020 m. birželio 29 d. Nr. IK-195 LR finansų ministro įsakymas „Dėl Vidaus kontrolės įgyvendinimo viešajame juridiniame asmenyje“;
   3. 2005 m. gegužės 25 d. LR finansų ministro įsakymas „Dėl Viešojo sektoriaus subjektų buhalterinės apskaitos organizavimo tvarkos aprašo patvirtinimo“ Nr. 1 K-l 70.
5. Vidaus kontrolė – Gimnazijos rizikos valdymui jos vadovo sukurta kontrolės sistema, padedanti siekti tokių tikslų:
   1. laikytis teisės aktų, reglamentuojančių Gimnazijos veiklą, reikalavimų;
   2. saugoti turtą nuo sukčiavimo, iššvaistymo, pasisavinimo, neteisėto valdymo, naudojimo ir disponavimo juo ar kitų neteisėtų veikų;
   3. vykdyti veiklą, laikantis patikimo finansų valdymo principo, grindžiamo ekonomiškumu, efektyvumu ir rezultatyvumu;
   4. teikti patikimą, aktualią, išsamią ir teisingą informaciją apie Gimnazijos finansinę ir kitą veiklą.
6. *Vidaus kontrolės politika –* Gimnazijos veiklos sričių vidaus kontrolės tvarkos aprašų, taisyklių ir kitų dokumentų, skirtų vidaus kontrolei įstaigoje sukurti ir įgyvendinti, visuma.
7. *Įstaigos rizika* – tikimybė, kad dėl Gimnazijos rizikos veiksnių Gimnazijos veiklos tikslai nebus įgyvendinti arba bus įgyvendinti netinkamai ir dėl to jis gali patirti nuostolių.
8. *Įstaigos rizikos valdymas* – Gimnazijos rizikos veiksnių nustatymas, analizė ir priemonių, kurios sumažintų arba pašalintų neigiamą poveikį Įstaigos veiklai, parinkimas.

**II SKYRIUS**

**VIDAUS KONTROLĖS GYVENDINIMAS**

1. **Vidaus kontrolės principai:** 
   1. ***tinkamumas*** – vidaus kontrolė pirmiausia turi būti įgyvendinama tose Gimnazijos veiklos srityse, kuriose susiduriama su didžiausia rizika;
   2. ***efektyvumas*** – vidaus kontrolės įgyvendinimo sąnaudos neturi viršyti atliekamos vidaus kontrolės gaunamos naudos;
   3. ***rezultatyvumas*** – turi būti pasiekti vidaus kontrolės tikslai;
   4. ***optimalumas*** – vidaus kontrolė turi būti proporcinga rizikai ir neperteklinė;
   5. ***dinamiškumas*** – vidaus kontrolė turi būti nuolat tobulinama atsižvelgiant į pasikeitusias Gimnazijos veiklos sąlygas;
   6. ***nenutrūkstamas funkcionavimas*** – vidaus kontrolė turi būti įgyvendinama nuolat.
2. **Vidaus kontrolės elementai:** 
   1. ***kontrolės aplinka*** – Gimnazijos organizacinė struktūra, valdymas, personalo valdymo politika, vadovų, darbuotojų profesinio elgesio principai ir taisyklės, kompetencija ir kiti veiksniai, turintys įtakos vidaus kontrolės įgyvendinimui ir kokybei;
   2. ***rizikos vertinimas*** – rizikos veiksnių nustatymas ir analizė;
   3. ***kontrolės veikla –*** Gimnazijos veikla, kuria siekiama sumažinti neigiamą rizikos veiksnių poveikį Gimnazijai ir kuri apima įgaliojimų, leidimų suteikimą, funkcijų atskyrimą, prieigos prie turto ir dokumentų kontrolę, veiklos ir rezultatų peržiūrą, veiklos priežiūrą ir kitų Gimnazijos vadovo nustatytų reikalavimų laikymąsi;
   4. ***informavimas ir komunikacija*** – su vidaus kontrole susijusios aktualios, išsamios, patikimos ir teisingos informacijos gavimas ir teikimas laiku vidaus ir išorės informacijos vartotojams;
   5. ***stebėsena*** – nuolatinis ir (arba) periodinis stebėjimas ir vertinimas, kai analizuojama, ar vidaus kontrolė įstaigoje įgyvendinama pagal Gimnazijos vadovo nustatytą vidaus kontrolės politiką ir, ar ji atitinka pasikeitusias veiklos sąlygas.
3. **Gimnazijos vadovas:** 
   1. užtikrina vidaus kontrolės (apimančios nurodytus vidaus kontrolės elementus ir atitinkančios vidaus kontrolei keliamus reikalavimus) sukūrimą, jos įgyvendinimą ir tobulinimą;
   2. nustato vidaus kontrolės politiką;
   3. atlieka vidaus kontrolės įgyvendinimo priežiūrą.
4. **Finansų valdymo principai:** 
   1. ***ekonomiškumas*** – minimalus išteklių panaudojimas užtikrinant vykdomos veiklos kokybę;
   2. ***efektyvumas*** – geriausias naudojamų išteklių ir vykdomos veiklos (kiekio, kokybės ir laiko požiūriu) santykis;
   3. ***rezultatyvumas*** – nustatytų veiklos tikslų ir planuotų rezultatų pasiekimo lygis.
5. Finansinėje atskaitomybėje informacija apie finansinę ir kitą veiklą turi būti patikima, aktuali, išsami ir teisinga.
6. Dalis vidaus kontrolės yra finansų kontrolė. Finansų kontrolė įstaigoje atliekama laikantis tokio nuoseklumo:
   1. ***išankstinė finansų kontrolė*,** kurios paskirtis – priimant arba atmetant sprendimus, susijusius su turto panaudojimu, prieš juos tvirtinant Gimnazijos vadovui, nustatyti, ar ūkinė operacija yra teisėta, ar dokumentai, susiję su ūkinės operacijos atlikimu, yra tinkamai parengti ir, ar jai atlikti pakaks patvirtintų asignavimų;
   2. ***einamoji finansų kontrolė*,** kurios paskirtis – užtikrinti, kad tinkamai ir laiku būtų vykdomi Gimnazijoje priimti sprendimai dėl turto panaudojimo;
   3. ***paskesnė finansų kontrolė*,** kurios paskirtis – nustatyti, kaip yra įvykdyti Gimnazijos priimti sprendimai dėl turto panaudojimo.
7. **Atsakingi asmenys už Finansų kontrolę:** už finansų kontrolę atsakingi Gimnazijos vadovas ir jo paskirti darbuotojai. Tas pats darbuotojas negali būti paskirtas atsakingu ir už išankstinę, ir už paskesnę finansų kontrolę.
8. **Vidaus kontrolės aplinką apibūdina šie principai:** 
   1. *profesinio elgesio principai ir taisyklės* – Gimnazijos vadovas ir darbuotojai laikosi profesinio elgesio principų ir taisyklių, vengia viešųjų ir privačių interesų konflikto, Gimnazijos vadovas formuoja teigiamą darbuotojų požiūrį į vidaus kontrolę;
   2. *kompetencija* – Gimnazijos siekis, kad darbuotojai turėtų tinkamą kvalifikaciją, pakankamai patirties ir reikiamų įgūdžių savo funkcijoms atlikti, pareigoms įgyvendinti ir atsakomybei už vidaus kontrolę suprasti;
   3. *valdymo filosofija ir vadovavimo stilius* – Gimnazijos vadovas palaiko vidaus kontrolę, nustato politiką, procedūras ir formuoja praktiką, skatinančią ir motyvuojančią darbuotojus siekti geriausių veiklos rezultatų, prižiūri, kaip įgyvendinama vidaus kontrolė;
   4. *organizacinė struktūra* – Gimnazijos patvirtintoje organizacinėje struktūroje nustatytas pavaldumas ir atskaitingumas. Organizacinė struktūra detalizuota pareigybių sąraše, darbuotojų pareigybių aprašymuose;
   5. *personalo valdymo politika ir praktika* – Gimnazijos personalo politika, kuri skatina pritraukti, ugdyti ir išlaikyti kompetentingus darbuotojus.
9. **Vidaus kontrolės veiklą apibūdina šie principai:** 
   1. *kontrolės priemonių parinkimas ir tobulinimas* – parenkamos ir tobulinamos riziką iki toleruojamos rizikos mažinančios kontrolės priemonės:
      1. *įgaliojimų, leidimų suteikimas* – užtikrinama, kad būtų atliekamos tik Gimnazijos vadovo nustatytos procedūros;
      2. *prieigos kontrolė* – sumažinama rizika, kad turtu ir dokumentais naudosis neįgalioti (nepaskirti) asmenys ir kad turtas ir dokumentai bus neapsaugoti nuo neteisėtų veikų;
      3. *funkcijų atskyrimas –* funkcijos priskiriamos atitinkamoms darbuotojų pareigybėms, kad darbuotojui (-ams) nebūtų pavesta kontroliuoti visų funkcijų (leidimo suteikimo, atlikimo, registravimo ir patikrinimo), siekiant sumažinti klaidų, apgaulių ir kitų neteisėtų veikų riziką;
      4. *veiklos ir rezultatų peržiūra* – periodiškai peržiūrimos veiklos sritys, procesai ir rezultatai, siekiant užtikrinti jų atitiktį Gimnazijos tikslams ir reikalavimams, vertinama veikla teisėtumo, ekonomiškumo, efektyvumo ir rezultatyvumo požiūriu, palyginami ataskaitinio laikotarpio veiklos rezultatai su planuotais ir (arba) praėjusio ataskaitinio laikotarpio veiklos rezultatais;
      5. *veiklos priežiūra* – prižiūrima Gimnazijos veikla (užduočių skyrimas, peržiūra ir tvirtinimas), kad kiekvienam darbuotojui būtų aiškiai nustatytos jo pareigos ir atsakomybė, sistemingai prižiūrimas kiekvieno darbuotojo darbas, prireikus periodiškai už jį atsiskaitoma;
   2. *technologijų naudojimas –* parenkama ir tobulinama technologijų veikla (valdymo ir kontrolės mechanizmų, užtikrinančių Gimnazijos informacinių technologijų sistemų veiklą bei tinkamą nustatytų veiklos priemonių kontrolę, kūrimas, saugos politikos taikymas, informacinių technologijų įsigijimo, priežiūros ir palaikymo procesų kontrolė ir kita veikla);
   3. *politikų ir procedūrų taikymas –* kontrolės veikla įgyvendinama taikant atitinkamas Gimnazijos politikas ir procedūras. Vidaus kontrolė reglamentuojama nustatant Gimnazijos tikslus, organizacinę struktūrą, veiklos sritis ir vidaus kontrolės procedūras (pavyzdžiui, struktūrinėse schemose, politikose, tvarkų aprašuose, taisyklėse ir kituose dokumentuose).
10. **Informavimą ir komunikaciją apibūdina šie principai:** 
    1. *vidaus komunikacija* – nenutrūkstamas informacijos perdavimas Gimnazijoje, apimantis visas jos veiklos sritis ir organizacinę struktūrą. Tiek vadovas, tiek darbuotojai turi būti informuoti apie veiklos rezultatus, pokyčius, riziką ir vidaus Kontrolės veikimą. Vidaus informacijos vartotojai turi tarpusavyje keistis informacija;
    2. *išorės komunikacija* – informacijos perdavimas išorės informacijos vartotojams ir informacijos gavimas iš jų naudojant Gimnazijoje įdiegtas komunikacijos priemones.
11. **Informacinė apskaitos sistema.** 
    1. *Informacinė sistema –* informacijos apdorojimo procesus (duomenų ir dokumentų tvarkymo, skaičiavimo, bendravimo nuotoliniu būdu ir t. t.) vykdanti sistema, kuri veikia informacinių ir ryšių technologijų pagrindu;
    2. informacinę sistemą sudaro keturi pagrindiniai komponentai: techninė įranga, programinė įranga, duomenys ir žmonės;
    3. siekiant užtikrinti tinkamą informacijos saugą, kompiuterinių operacijų vientisumą, įdiegiamos bendrosios kontrolės procedūros, kur jos taikomos visiems informacinės sistemos komponentams, procesams ir duomenims;
    4. įdiegtos kontrolės procedūros yra su duomenų įvestimi, apdorojimu, duomenų bazėmis ir duomenų gavimu susijusios kontrolės procedūros, kurių tikslas yra užtikrinti įrašų išsamumą, tikslumą ir patikimumą. Įdiegtos kontrolės procedūros gali būti atliekamos rankiniu ir (arba) automatiniu būdais.
12. Informacinės apskaitos sistemos kontrolė.

Nustatoma, kiek galima pasitikėti Įstaigos taikomosiose programose įdiegtomis kontrolės procedūromis, kurių metu nustatoma ar duomenys neiškraipomi:

1) įvedant duomenis į konkrečią taikomąją programą;

2) tvarkant duomenis konkrečioje taikomojoje programoje;

3) išvedant duomenis iš konkrečios taikomosios programos;

4) apsaugant klasifikatorių (pvz. mokesčių, ilgalaikio turto nusidėvėjimo normatyvų) duomenis.

1. **Finansų kontrolės sąsajos su vidaus kontrole.** 
   1. Vidaus kontrolės apimtis priklauso nuo vertinamo objekto. Jeigu vertinami Gimnazijos atitinkamo ataskaitinio laikotarpio ūkinių operacijų ir ūkinių įvykių duomenys ir jų pateikimas finansinėje atskaitomybėje, tai vertinamos ūkinių operacijų ir ūkinių įvykių dokumentavimo, registravimo, apskaitos, pateikimo finansinėje atskaitomybėje kontrolės procedūros. Jeigu vertinama visa Gimnazijos vykdoma veikla, atskiros veiklos rūšys, atliekamos funkcijos, tai vertinamos su jomis susijusios kontrolės procedūros.
   2. Atliekant vidaus kontrolę analizuojami planuojami atlikti, atliekami ir atlikti veiksmai, planuojamos vykdyti, vykdomos ir įvykdytos procedūros (vadybinė apskaita).
   3. Atliekant finansų kontrolę analizuojami finansiniai dokumentai jau atliktų operacijų (buhalterinė apskaita).
2. **Finansų kontrolės procedūros:** 
   1. pirminių dokumentų gavimo kontrolė;
   2. pirminių dokumentų įtraukimo į apskaitą kontrolė;
   3. atsiskaitymų atitikimo sutartiniams įsipareigojimams kontrolė;
   4. mokėjimų atitikimo sąmatai kontrolė;
   5. pirkimų atitikimas nustatytoms procedūroms kontrolė;
   6. finansavimo sumų gavimo, naudojimo, perdavimo, grąžinimo kontrolė;
   7. pajamų uždirbimo kontrolė.
3. **Darbuotojų pareigos ir atsakomybė atliekant finansų kontrolę:** 
   1. kontrolės funkcijos nurodomos pareigybės aprašyme;
   2. užtikrinama, kad kontroliuojamos operacijos nesidubliuoja;
   3. užtikrinama, kad atliekamos operacijos nepriklauso nuo darbuotojų atostogų, ligos ir kitų nebuvimo darbe atvejų;
   4. suteikiami įgaliojimai gauti dokumentus, paaiškinimus, kitą reikalingą informaciją;
   5. organizuotas grįžtamasis ryšys, darbuotojas gali matyti kontrolės išvadą;
   6. suteikta galimybė taisyti aptiktus neatitikimus;
   7. nustatytos procedūros aptiktų korekcijos neatitikimą;
   8. darbuotojų atsakomybė apibrėžiama vidaus darbo tvarkos taisyklėse.

**III SKYRIUS**

**IŠANKSTINĖ FINANSŲ KONTROLĖ**

1. Už išankstinę finansų kontrolę yra atsakingas Gimnazijos vadovas ir jo paskirti darbuotojai:
   1. išankstinę finansų kontrolę, kurios metu nustatoma, ar ūkinės operacijos bus atliekamos neviršijant Gimnazijai patvirtintų biudžeto asignavimų, ar ketinamos vykdyti ūkinės operacijos atitinka patvirtintas biudžeto programų sąmatas ar lėšas, numatytas iš kitų finansavimo šaltinių, ar ūkinės operacijos dokumentai yra tinkamai parengti ir ar ūkinė operacija yra teisėta;
   2. tinkamą apskaitos politikos įgyvendinimą Gimnazijoje;
   3. vykdydamas išankstinę finansų kontrolę, pasirašo arba atsisako pasirašyti atitinkamus dokumentus, leidžiančius atlikti ūkinę ar finansinę operaciją;
   4. pasirašydamas ūkinės ar finansinės operacijos dokumentus, parašu ir data patvirtina, kad ūkinė ar finansinė operacija yra teisėta, dokumentai, susiję su ūkinės ar finansinės operacijos atlikimu, yra tinkamai parengti ir kad ūkinei ar finansinei operacijai atlikti pakaks patvirtintų biudžeto asignavimų ar lėšų, numatytų iš kitų finansavimo šaltinių;
   5. jeigu išankstinės finansų kontrolės metu nustatoma, kad ūkinė ar finansinė operacija yra neteisėta arba kad jai atlikti nepakaks patvirtintų asignavimų, kad ūkinę ar finansinę operaciją pagrindžiantys dokumentai yra netinkamai parengti, ūkinės ar finansinės operacijos dokumentai grąžinami juos rengusiam darbuotojui. Nustatęs šiuos faktus, privalo atsisakyti pasirašyti ūkinės ar finansinės operacijos dokumentus ir, nurodydami atsisakymo priežastis, apie tai raštu informuoti direktorių, kuris gali atsisakyti tvirtinti ūkinę ar finansinę operaciją.
2. Gimnazijos vadovas ir kiti jo paskirti asmenys*,* atliekantys išankstinę finansų kontrolę:
   1. ūkinių įvykių ir ūkinių operacijų dokumentuose užtikrina, kad būtų:
      1. apskaitos dokumentai surašomi laiku;
      2. visi apskaitos dokumentai įtraukti į apskaitos registrus ir tik vieną kartą;
      3. piniginių lėšų apskaitoje užtikrina, kad būtų atliekamas periodiškas banko išrašų ir apskaitos registrų sutikrinimas;
      4. įvertinus riziką, kad mokėjimus apskaičiuojantis ir mokėjimus atliekantis darbuotojas yra tas pats asmuo, mokėjimus galima vykdyti tik tuomet, kai juos patvirtina Gimnazijos direktorius.
   2. įsipareigojimų apskaitoje užtikrina, kad būtų:
      1. visi prisiimti įsipareigojimai įtraukti į apskaitos registrus;
      2. apskaitos registrų sistema leistų nustatyti kiekvieną skolinį atvejį su kiekvienu fiziniu ir juridiniu asmeniu.
   3. turto apskaitoje užtikrina, kad būtų:
      1. nustatyta turto pajamavimo, saugojimo, išdavimo naudoti ir nurašymo apskaitos tvarka;
      2. veiksmai, susiję su turtu, teisingai fiksuojami apskaitoje ir traukiami į apskaitą tik juos atlikus, bet ne anksčiau;
      3. visiškai nusidėvėjęs, bet dar nenurašytas turtas įtrauktas į apskaitą;
      4. nustatyta tvarka, kaip nusidėvėjęs turtas ir turtas, kuris nebus naudojamas ateityje, yra parduodamas aukciono būdu arba nurašomas kaip netinkamas naudoti;
      5. nustatyta inventorizacijos tvarka ir periodiškumas.
   4. Sudarydami registrus užtikrina, kad būtų:
      1. nustatyti reikalavimai, kokia informacija turi būti apskaitos registruose, o juose esanti informacija būtų aiški ir suprantama;
      2. apskaitos registruose esantys duomenys suteiktų pakankamai informacijos ataskaitoms sudaryti be papildomų skaičiavimų.
   5. Kompiuterinėje apskaitos sistemoje užtikrina, kad būtų:
      1. visos kompiuterinės sistemos procedūros diegimo metu patikrintos;
      2. nustatytos darbuotojų teisės kompiuterinėje apskaitos sistemoje (įtraukimo, koregavimo, peržiūros, spausdinimo ir kt.);
      3. pakankamai užtikrinta duomenų apsauga.

**IV SKYRIUS**

**EINAMOJI FINANSŲ KONTROLĖ**

1. **Einamoji finansų kontrolė apima:** 
   1. ūkinės operacijos atlikimo terminų, kiekių ir kokybės patikrinimą (suteiktų paslaugų ir nupirktų prekių kokybės ir atitikties sudarytoms sutartims ir kitiems susijusiems dokumentams patikrinimas);
   2. ūkinės operacijos dokumentų surašymo laiko, teisėtumo ir teisingumo kontrolę;
   3. ūkinės operacijos teisingą įrašymą laiku į apskaitos registrus;
   4. užtikrinimą, kad tinkamai ir laiku būtų vykdomi sprendimai dėl Gimnazijos turto panaudojimo ir įsipareigojimų tretiesiems asmenims.
2. Darbuotojas, vykdydamas einamąją finansų kontrolę pasirašo sąskaitas faktūras ir atsako už tai, kad:
   1. pateikiant dokumentus mokėti visos su mokėjimu susijusios pirkimo procedūros buvo visiškai įvykdytos;
   2. pateikti visi reikiami mokėjimo dokumentai;
   3. mokėjimo dokumentai turi būti pateikti vyr. buhalteriui per 5 darbo dienas nuo jų išrašymo, bet ne vėliau kaip iki kito mėnesio 5 dienos.
3. Darbuotojas, kuris inicijuoja pirkimus, prižiūri sutarčių vykdymą, pasirašo teikiamus mokėti dokumentus (darbų priėmimo aktus, perdavimo-priėmimo aktus ir pan. arba sąskaitas faktūras, jeigu kitų dokumentų nėra), atsako už tai, kad:
   1. prekių, paslaugų ir darbų kiekiai, kainos ir sumos atitinka nurodytas sutartyse;
   2. visos prekės, paslaugos ir darbai atlikti laiku ir kokybiškai;
   3. sutarties vykdymo metu nebuvo jokių pažeidimų arba jie visi ištaisyti.
4. Apskaitą vykdantysis Įstaigos specialistas atsako už tai, kad:
   1. visos ūkinės operacijos įtrauktos į apskaitos registrus laiku ir tik vieną kartą;
   2. apskaitos registrų likučiai kiekvieną mėnesį sutikrinami su Žurnalo-Didžiosios knygos likučiais;
   3. turtas pajamuojamas pagal sąskaitas faktūras arba pridedamus prie jų dokumentus (perdavimo-priėmimo, komplektavimo aktus ir pan. dokumentus).

**V SKYRIUS**

**PASKESNIOJI FINANSŲ KONTROLĖ**

1. Paskesniąją finansų kontrolę vykdo Gimnazijos direktorius.
2. Paskesniosios kontrolės funkcijos negali būti pavestos atlikti darbuotojams, kurie atlieka išankstinę finansų kontrolę.
3. Paskesniąją finansų kontrolę vykdantys asmenys atrankos būdu, savo pasirinktais būdais ir metodais (surinkdami įvairią informaciją, ataskaitas iš asmenų, atliekančių išankstinę ir einamąją finansų kontrolę, ir pan.) didžiausią riziką keliančiose srityse įvertina, ar ūkinės operacijos buvo atliktos teisėtai, ar pagal paskirtį naudojamas Įstaigos turtas, ar nebuvo teisės aktų, vadovų nurodymų pažeidimų bei piktnaudžiavimų.

**VI SKYRIUS**

**PREKIŲ, PASLAUGŲ IR DARBŲ PIRKIMO SUTARČIŲ VEIKLOS IR FINANSŲ KONTROLĖ**

1. Gimnazija prekes, paslaugas ir darbus, kurie yra Lietuvos Respublikos viešųjų pirkimų įstatymo objektu, perka vadovaudamasi šio įstatymo nuostatomis ir patvirtintu Gimnazijos viešųjų pirkimų planu.
2. Už metinio viešųjų pirkimų plano parengimą, tinkamą ir savalaikį vykdymą yra atsakingas Gimnazijos direktoriaus įsakymu paskirtas asmuo.
3. Gimnazijos direktoriaus paskirtas asmuo koordinuoja ir kontroliuoja viešųjų pirkimų Gimnazijos ir metinio viešųjų pirkimų plano vykdymą.
4. Viešųjų pirkimų išankstinę Finansų kontrolę atlieka vyr. buhalteris (buhalteris), derindamas pirkimo paraišką patvirtina, kad faktiškai turimų (įvertinus panaudotas lėšas) priemonei skirtų lėšų užteks prekių, paslaugų ar darbų pirkimui įvykdyti.
5. Prekių, paslaugų ar darbų pirkimo sutartys rengiamos, derinamos ir pasirašomos vadovaujantis Gimnazijos supaprastinto viešojo pirkimo taisyklėse nustatyta viešojo pirkimo sutarčių rengimo, derinimo ir pasirašymo tvarka.
6. Prekių, paslaugų ar darbų pirkimo sutarčių vykdymo einamoji finansų kontrolė vykdoma vadovaujantis Gimnazijos viešųjų pirkimų organizavimo taisyklėse nustatyta tvarka.
7. Gimnazijos direktoriaus įsakymu paskirtas darbuotojas, pasirašydamas pirkimo sutarties vykdymą įrodančius dokumentus (perdavimo-priėmimo aktus, sąskaitas faktūras), patvirtina, kad prekių, paslaugų ar darbų pirkimai atitinka sutartyje numatytus reikalavimus.
8. Už sutarties vykdymą atsakingas darbuotojas, pastebėjęs pirkimo sutarties vykdymo trūkumus, apie tai informuoja Gimnazijos direktorių ir pateikia siūlymus, kaip pašalinti nustatytus netikslumus ar pažeidimus. Direktorius priima sprendimą dėl tolesnio prekių, paslaugų ar darbų pirkimo vykdymo (sustabdymo ar atlikimo).

**VII SKYRIUS**

**LĖŠŲ ĮSTAIGOS DARBUOTOJAMS IŠMOKĖJIMO FINANSŲ KONTROLĖ**

1. Įstaigos darbuotojams gali būti išmokamos šios lėšos:
   1. darbo užmokestis ir su juo susijusios išmokos;
   2. komandiruočių išlaidos.
2. Gimnazijos vyriausiasis buhalteris yra atsakingas:
   1. už darbo užmokesčio ir su juo susijusių išmokų apskaičiavimą pagal teisės aktus;
   2. už teisingą darbuotojų nepanaudotų atostogų dienų paskaičiavimą.
3. Gimnazijos direktorius atlieka darbuotojams išmokamų lėšų kontrolę, pasirašydamas darbuotojams, išmokamų lėšų apskaičiavimo dokumentus, patvirtina, kad lėšos yra skiriamos teisėtai (yra galiojantis direktoriaus įsakymas ar kitas dokumentas dėl lėšų skyrimo), lėšų išmokoms užteks.
4. Už darbuotojams išmokamų lėšų apskaičiavimo dokumentų atitiktį teisės aktų reikalavimams atsako šiuos dokumentus rengiantys atsakingi darbuotojai.

**VIII SKYRIUS**

**TURTO NAUDOJIMO KONTROLĖ**

1. Už Gimnazijos apskaitomo materialiojo ir nematerialiojo turto valdymo ir naudojimo kontrolę atsako Gimnazijos direktoriaus pavaduotojas ūkiui..
2. Ilgalaikio ir trumpalaikio turto naudojimo ir apskaitos kontrolė Gimnazijoje yra atliekama pagal:
   1. ilgalaikio materialiojo turto apskaitos aprašą;
   2. nematerialiojo turto apskaitos aprašą;
   3. atsargų apskaitos aprašą;
   4. Gimnazijos direktoriaus įsakymu patvirtintas inventorizacijos taisykles.
3. Turto naudojimo kontrolę vykdantys darbuotojai privalo užtikrinti, kad:
   1. turtas būtų naudojamas ekonomiškai ir efektyviai;
   2. dokumentai, kurių pagrindu atliekamas turto perdavimas, pardavimas, nurašymas, likvidavimas ir kitos operacijos, susijusios su turto valdymu, būtų parengti vadovaujantis Lietuvos Respublikos įstatymais ir kitais teisės aktais, reglamentuojančiais turto valdymą;
   3. apskaitos dokumentai, susiję su turto pirkimu, pardavimu, perdavimu, nurašymu ir likvidavimu, būtų surašomi ūkinės operacijos metu, ir ne vėliau kaip per 5 darbo dienas būtų perduodami vyr. buhalteriui;
   4. atleidžiami iš užimamų pareigų Gimnazijos darbuotojai grąžintų, jiems perduotą naudoti turtą, darbuotojui atsakingam už turto valdymą.

**IX SKYRIUS**

**ATSISKAITYMŲ IR MOKĖJIMŲ KONTROLĖ**

1. Mokėjimo nurodymus ir mokėjimo paraiškas teikia Gimnazijos vyr. buhalteris.
2. Mokėjimams pagrįsti Gimnazijos vyr. buhalteris pateikia šiuos dokumentus:
   1. pirkimo-pardavimo apskaitos dokumentai;
   2. sutartis, kurios pagrindu atliekamas mokėjimas, arba jos kopija;
   3. darbų priėmimo ir perdavimo aktas;
   4. darbo užmokesčio išmokėjimo žiniaraščiai;
   5. kiti dokumentai (direktoriaus įsakymas ar kitas dokumentas dėl lėšų skyrimo).
3. Pirkimo pardavimo apskaitos dokumentai turi būti pasirašyti darbuotojų, atsakingų už ūkinių operacijų kontrolę.
4. Gimnazijos vyr. buhalteris parengtus mokėjimo dokumentus perduoda direktoriui, kuris šiuos dokumentus patikrina ir juos pasirašo, arba, jei jie yra netinkamai parengti, atsisako pasirašyti.

**X SKYRIUS**

**BUHALTERINĖS APSKAITOS KONTROLĖ**

1. Vyr. buhalteris, tvarkantis Gimnazijos buhalterinę apskaitą, atsako už Gimnazijos apskaitos tvarkymą pagal Lietuvos Respublikos buhalterinės apskaitos įstatymą, Lietuvos Respublikos viešojo sektoriaus atskaitomybės įstatymą. Viešojo sektoriaus apskaitos ir finansinės atskaitomybės standartus, Gimnazijos nustatytą apskaitos politiką ir kitus buhalterinę apskaitą reglamentuojančius teisės aktus.
2. Vyr. buhalteris, tvarkantis Gimnazijos apskaitą, atsako už visų tinkamai įformintų ir apskaitos dokumentais pagrįstų ūkinių įvykių ir ūkinių operacijų įtraukimą į apskaitą ir buhalterinių įrašų atitiktį ūkinių įvykių ar ūkinių operacijų turiniui.
3. Gimnazijos apskaitai tvarkyti ir mokėjimams atlikti skirtos informacinės sistemos naudojamos pagal Bendruosius elektroninės informacijos saugos valstybės institucijų ir įstaigų informacinėse sistemose nustatytus reikalavimus.
4. Gimnazijos direktorius atlieka Gimnazijos apskaitos kontrolę.
5. Vyr. buhalteris turi teisę:
   1. reikalauti, kad Gimnazijos vadovas, Gimnazijos vadovo paskirti atsakingi asmenys, sudarytų komisijų atstovai laiku teiktų teisingą informaciją, reikalingą buhalterinei apskaitai tvarkyti ir ataskaitoms rengti;
   2. tikrinti dokumentus, susijusius su prisiimtais įsipareigojimais ir atliekamais mokėjimais;
   3. grąžinti ūkinės operacijos dokumentus jų rengėjams, jeigu išankstinės finansų kontrolės metu nustato, kad ūkinė operacija yra neteisėta, kad jai atlikti nepakaks patvirtintų asignavimų ar kad ūkinės operacijos pagrindimo dokumentai yra netinkamai parengti;
   4. nevykdyti jokių nurodymų, jeigu su jais susijusios ūkinės operacijos prieštarauja teisės aktams, reglamentuojantiems apskaitos dokumentų rengimą, arba jų vykdymo išlaidos nenumatytos sąmatoje, ir apie tai raštu nedelsdamas informuoti Gimnazijos vadovą. Jeigu nurodymai lieka nepakeisti, atsakomybė už ūkinės operacijos atlikimą tenka Gimnazijos vadovui;
   5. atlikdamas išankstinę finansų kontrolę, be atskiro Gimnazijos vadovo nurodymo gauti iš Įstaigos struktūrinių padalinių vadovų, kitų darbuotojų rašytinius ir žodinius paaiškinimus dėl dokumentų ūkinei operacijai atlikti parengimo, ūkinės operacijos atlikimo, taip pat dokumentų kopijas;
   6. inicijuoti pasitarimus asignavimų naudojimo bei turto valdymo ir buhalterinės apskaitos klausimais.

**XI SKYRIUS**

**VIDAUS KONTROLĖS SISTEMOS VERTINIMAS**

1. Siekdamas užtikrinti vidaus kontrolės kokybę, kiekvienais metais Gimnazijos vadovas atlieka stebėseną ir įvertina riziką.
2. Stebėseną apibūdina šie principai:
   1. nuolatinė stebėsena ir (ar) periodiniai vertinimai - atliekama reguliari Gimnazijos valdymo ir priežiūros veikla ir (ar) atskiri vertinimai, siekiant nustatyti, ar vidaus kontrolė Gimnazijoje įgyvendinama pagal Gimnazijos vadovo nustatytą vidaus kontrolės politiką ir ar ji atitinka pasikeitusias veiklos sąlygas:
      1. nuolatinė stebėsena – integruota į kasdienę Gimnazijos veiklą ir atliekama darbuotojams vykdant reguliarią atitinkamų veiklos sričių valdymo ir priežiūros veiklą bei kitus veiksmus pagal pavestas funkcijas (atliekant savo pareigas);
      2. periodiniai vertinimai – jų apimtį ir dažnumą lemia Gimnazijos rizikos vertinimas ir nuolatinės stebėsenos rezultatai (nustačius tam tikrus veiklos trūkumus). Jie dažniausiai atliekami vidaus auditorių ir kitų Gimnazijos audito vykdytojų;
   2. trūkumų vertinimas ir pranešimas apie juos – apie vidaus kontrolės trūkumus Gimnazijoje, nustatytus nuolatinės stebėsenos ir (ar) periodinių vertinimų metu, turi būti informuotas Gimnazijos vadovas ir kiti sprendimus priimantys darbuotojai.
3. Rizikos vertinimą **apibūdina šie principai:** 
   1. *rizikos veiksnių nustatymas* – nustatomi galimi rizikos veiksniai (įskaitant korupcijos riziką), turintys įtakos Gimnazijos veiklos tikslų siekimui. Taip pat nustatomi ir įvertinami pokyčiai, galintys reikšmingai paveikti vidaus kontrolę Gimnazijoje (išorės aplinkos (teisinio reguliavimo, ekonominių, fizinių veiksnių) pokyčių vertinimas, Gimnazijos misijos, organizacinės struktūros ir kitų pokyčių vertinimas). Gimnazijos strateginio planavimo dokumentuose aiškiai iškelti Gimnazijos veiklos tikslai padeda tinkamai nustatyti ir įvertinti su jais susijusius rizikos veiksnius. Rizikai nustatyti sudaromas rizikos veiksnių sąrašas.
   2. *rizikos veiksnių analizė* – įvertinamas nustatytų rizikos veiksnių reikšmingumas ir jų pasireiškimo tikimybė bei poveikis veiklai. Atliekant rizikos veiksnių analizę rizikos veiksniai sugrupuojami pagal jų svarbą Gimnazijos veiklai;
   3. *toleruojamos rizikos nustatymas* – nustatoma toleruojama rizika, kurios valdyti nėra poreikio ar galimybės (gali būti toleruojama nereikšminga rizika, kurios pasireiškimo tikimybė maža, o priemonių rizikai mažinti sąnaudos yra didelės);
   4. *reagavimo į riziką numatymas* – priimami sprendimai dėl reagavimo į reikšmingą riziką, kurios pasireiškimo tikimybė didelė (numatomos priemonės rizikai mažinti iki toleruojamos rizikos). Galimi reagavimo į riziką būdai:
      1. *rizikos mažinimas* – veiksmai, kuriais siekiama sumažinti rizikos pasireiškimo tikimybę ir (ar) poveikį veiklai iki toleruojamos rizikos. Rizika mažinama nustatant papildomas kontrolės priemones (tobulinant veiklos sričių procesus). Prireikus parengiamas rizikos valdymo planas, numatant jame rizikos mažinimo priemones, jų įgyvendinimo terminus ir atsakingus už priemonių įgyvendinimą darbuotojus;
      2. *rizikos perdavimas* – rizikos perdavimas trečiosioms šalims (pavyzdžiui, draudžiant ar perkant tam tikras paslaugas);
      3. *rizikos toleravimas* – rizikos prisiėmimas, kai rizikos pasireiškimo tikimybė ir poveikis veiklai neviršija nustatytos toleruojamos rizikos ir nesiimama jokių veiksmų rizikai mažinti;
      4. *rizikos vengimas* – Gimnazijos veiklos (ar jos dalies) nutraukimas, kai rizikos valdymo priemonėmis neįmanoma sumažinti veiklos rizikos iki toleruojamos rizikos.

**XII SKYRIUS**

**VIDAUS KONTROLĖS ANALIZĖ IR VERTINIMAS**

1. Gimnazijos vadovas užtikrina, kad kiekvienais metais būtų atliekama vidaus kontrolės analizė, apimanti visus vidaus kontrolės elementus, kurios metu būtų įvertinami Gimnazijos veiklos trūkumai, pokyčiai, atitiktis nustatytiems reikalavimams, vidaus kontrolės įgyvendinimo priežiūrą atliekančių darbuotojų pateikta informacija, vidaus ir kitų auditų rezultatai ir numatomos vidaus kontrolės tobulinimo priemonės.
2. Gimnazijos vidaus kontrolė vertinama:
   1. labai gerai – jei visa rizika yra nustatyta ir valdoma, vidaus kontrolės trūkumų nerasta;
   2. gerai – jei visa rizika yra nustatyta ir valdoma, bet yra vidaus kontrolės trūkumų, neturinčių neigiamos įtakos viešojo juridinio asmens veiklos rezultatams;
   3. patenkinamai – jei visa rizika yra nustatyta, tačiau dėl netinkamo rizikos valdymo yra vidaus kontrolės trūkumų, kurie gali turėti neigiamą įtaką viešojo juridinio asmens veiklos rezultatams;
   4. silpnai – jei ne visa rizika yra nustatyta, nevykdomas rizikos valdymas ir vidaus kontrolės trūkumai daro neigiamą įtaką viešojo juridinio asmens veiklos rezultatams.

**XIII SKYRIUS**

**BAIGIAMOSIOS NUOSTATOS**

1. Visi už veiklos kontrolę atsakingi asmenys privalo laiku ir kokybiškai atlikti savo kontrolės pareigas, privalo siekti, kad kontrolė Gimnazijoje būtų veiksminga, t. y. patys privalo vykdyti kontrolę savo konkrečios veiklos aplinkoje ir atsakyti už jos nevykdymą.
2. Gimnazijos darbuotojai, pastebėję šios Politikos pažeidimus, apie juos privalo informuoti Gimnazijos vadovą.
3. Įstaigos darbuotojai turi teisę raštu Gimnazijos vadovui teikti šios Politikos ir veiklos kontrolės tobulinimo pasiūlymus.
4. Gimnazijos vadovas užtikrina, kad būtų pašalinti veiklos kontrolės srityje atsakingų asmenų nustatyti trūkumai ir jų atsiradimą lemiantys veiksniai.
5. Už šioje Politikoje nustatytų pareigų nesilaikymą darbuotojams gali būti skiriamos drausminės nuobaudos Darbo kodekso nustatyta tvarka.
6. Šioje Politikoje nurodytų darbuotojų, atliekančių veiklos ir finansų kontrolės procedūras, pagrindinės pareigos ir atsakomybė kontrolės srityje yra aprašomos jų pareigybių aprašymuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_